wickkiey/tamil-wikipedia-chunked huggingface dataset:
# தில்லியில் காற்று மாசு

## மோசமான காற்றின் தரத்திற்கான காரணங்கள்

மோட்டார் வாகன உமிழ்வுகள், அறுவடையான வயலில் கட்டைப் பயிரை எரித்தல் போன்றவைகள் மோசமான காற்றின் தரத்திற்கான காரணங்களில் ஒன்றாகும். மற்ற காரணங்களில் விறகு, வறட்டி எரிப்பதால் வெளியாகும் புகை மாட்டு சாணம் மற்றும் பிண்ணாக்கு எரித்தல்,[34] விவசாய நிலத்தில் தீ, டீசல் ஜெனரேட்டர்கள் வெளியேற்றம், கட்டுமான தளங்களில் இருந்து தூசி, குப்பைகளை வெளியேறுதல், மற்றும் சட்டவிரோத தொழில்துறை நடவடிக்கைகள் தில்லியில். நவம்பர் முதல் பிப்ரவரி வரை காற்று மாசுபாடு மிக மோசமடைகிறது, தில்லியின் காற்று வருடத்தின் பெரும்பகுதிக்கு சுத்தமான காற்றின் தரத்தை இழக்கிறது. இது அதன் 9 மில்லியன் வாகனங்கள், கட்டுமான தூசி மற்றும் கழிவுகளை எரிப்பதில் இருந்து ஒரு தீங்கு விளைவிக்கும் கலவையாகும். மோசமான நாட்களில், காற்றின் தரக் குறியீடு, பூஜ்ஜியம் (நல்லது) முதல் 500 (அபாயகரமானது) வரையிலான அளவுகோல் 400ஐத் தாண்டியது.  
- பதர்பூர் அனல் மின் நிலையம், 1973ல் கட்டப்பட்ட நிலக்கரி மூலம் இயங்கும் மின் நிலையம். இதுவும் தில்லியில் காற்று மாசுபாட்டின் மற்றொரு முக்கிய ஆதாரமாக உள்ளது. இந்த அனல் மின்நிலையம் 15 அக்டோபர் 2018 முதல் நிரந்தரமாக மூடப்பட்டது.  
- ஈரமான குளிரூட்டும் கோபுரங்களில் இருந்து வெளியேறும் சறுக்கல்/மூடுபனி உமிழ்வுகள் துகள்களின் ஆதாரமாக உள்ளது. ஏனெனில் அவை தொழில்துறை மற்றும் பிற துறைகளில் குளிரூட்டும் அமைப்புகளில் வெப்பத்தை சிதறடிக்க பரவலாகப் பயன்படுத்தப்படுகின்றன.  
- தில்லியில் 10% வீடுகளில் விறகு, பயிர் எச்சம், மாட்டு சாணம் மற்றும் நிலக்கரி ஆகியவற்றை சமையலுக்கு பயன்படுத்துகிறது.  
- அரியானா மற்றும் பஞ்சாப் மாநிலங்களில் அக்டோபர் மற்றும் நவம்பர் மாதங்களில் விவசாயக் குப்பைகள் எரிக்கப்படுவதும் தில்லியின் காற்றின் தரத்தை பாதிக்கிறது.  
- 2016ம் ஆண்டில் நடத்தப்பட்ட ஒரு ஆய்வில், தில்லியில் பல்வேறு வகையான காற்று மாசுபாட்டின் ஆதாரங்கள் மற்றும் சராசரி அளவை அளவிட்டுள்ளது.. PM2.5 காற்று மாசுவில், 38% சாலை தூசி, 20% வாகனங்கள், 12% உள்நாட்டு எரிபொருளை எரிப்பதால், 11% தொழில்துறை புள்ளி ஆதாரங்களில் இருந்து வந்தது. PM10 மாசுவில், 56% சாலை தூசியிலிருந்தும், 10% கான்கிரீட் தொகுதிகளிலிருந்தும், 10% தொழில்துறை புள்ளி மூலங்களிலிருந்தும், 9% வாகனங்களிலிருந்தும் வந்தது. NOx உமிழ்வுகளில், 52% தொழில்துறை புள்ளி மூலங்களிலிருந்து வந்தது (பெரும்பாலும் மின் உற்பத்தி நிலையங்களிலிருந்தும் 36% வாகனங்களிலிருந்தும், 90% தொழில்துறை புள்ளி மூலங்களிலிருந்து வந்தது. கரியமில வாயு உமிழ்வுகளில், 83% வாகனங்களில் இருந்து வந்தது.
# தில்லியில் காற்று மாசு

## தில்லியின் காற்றுத் தரத்தின் புள்ளி விவரம்

| சராசரி காற்றுத் தரச் சுட்டெண் | 301–400
(Severe) | 201–300
(Poor) | 101–200
(Moderate) | 101–200
(Moderate) | 101–200
(Moderate) | 101–200
(Moderate) | 51-100
(Satisfactory) | 51–100
(Satisfactory) | 51-100
(Satisfactory) | 201-300
(Poor) | 401-500
(Hazardous) | 401–500
(Hazardous) | } |
| --- | --- | --- | --- | --- | --- | --- | --- | --- | --- | --- | --- | --- | --- |
# தில்லியில் காற்று மாசு

## இதனையும் காண்க

- அறுவடையான வயலில் கட்டைப் பயிரை எரித்தல்
- தில்லிப் பெரும் புகைமூட்டம்
# பனையூர் பாலூர் சிவன் கோயில்

**பனையூர் பாலூர் சிவன் கோயில்** இந்தியாவின் கேரளாவில் பாலக்காடு மாவட்டத்தில் வாணியம்குளம் கிராமத்தில் அமைந்துள்ள சிவன் கோயிலாகும்.  
கோயிலின் மூலவரான சிவன், கருவறையில், கிழக்கு நோக்கியுள்ளார். பரசுராமர் மூலவர் சிலையை அமைத்ததாக நாட்டுப்புற வழக்காறுகள் கூறுகின்றன. இது கேரளாவின் 108 சிவன் கோயில்களின் ஒன்றாகும். வாணியம்குளம் - வல்லப்புழா சாலையில் வாணியம்குளம் கிராமத்திலிருந்து இக்கோயில் 4 கி.மீ. தொலைவில் உள்ளது. மூலவர் கருவறையானது குக்குடக்ருதி பாணியில் சதுர வடிவில் உள்ளது.
# பரம்பன்தளி மகாதேவர் கோயில்

**பரம்பன்தளி மகாதேவர் கோயில்**, இந்தியாவின் கேரள மாநிலம் திருச்சூர் மாவட்டத்தில் முல்லச்சேரி என்னுமிடத்தில் அமைந்துள்ளது.  
தேசிய நெடுஞ்சாலை 17 இலிருந்து 5 கி.மீ. தொலைவிலும், திருச்சூர் நகரத்திலிருந்து கஞ்சனி வழியாக குருவாயூர் செல்லும் சாலையில் 20 கி.மீ. தொலைவிலும் உள்ளது.  
விஷ்ணுவின் அவதாரமான பரசுராமரால் அமைக்கப்பட்ட 108 சிவன் கோயில்களில் இக்கோயிலும் ஒன்று என்று நம்பப்படுகிறது.  
இக்கோயிலில் மகாசிவராத்திரி, மற்றும் பரம்பன் தாலி சஷ்டி ஆகிய விழாக்கள் சிறப்பாகக் கொண்டாடப்படுகின்றன. பல்வேறு தேவஸ்தானக் குழுக்கள் நாதஸ்வர மேளம் இசைக்க, காவடி ஊர்வலத்தை நடத்துகின்றன. அலங்கரிக்கப்பட்ட யானைகள் இவ்விழாவின் முக்கியமான நிகழ்வாகும். முல்லைச்சேரி சென்டர் சஷ்டி அகோஷ குழு, கண்ணன் காடு, எலஞ்சிக்காவு, அச்சந்தே அம்பலம், ஐயப்பகுடம், ஷாலின் கிராமம், சுவாமிதே அம்பலம் போன்ற முக்கியக் குழுவினர் விழாவிற்கான ஏற்பாட்டை மேற்கொள்கின்றனர்.
# மொராடா சட்டமன்றத் தொகுதி

**மொராடா சட்டமன்றத் தொகுதி** இந்தியாவின் ஒடிசா மாநிலத்தில் மயூர்பஞ்சு மாவட்டத்தில் அமைந்துள்ள சட்டமன்றத் தொகுதியாகும்.  
இந்தத் தொகுதியில் மொராடா வட்டாரம், ரசகோபிந்தாபூர் வட்டாரம் மற்றும் சூலியாபாடா வட்டாரம் ஆகிய உள்ளாட்சிப் பகுதிகள் அமைந்துள்ளன.
2009 சட்டமன்றத் தேர்தலில் பிஜு ஜனதா தளம் வேட்பாளர் பிரவீன் சந்திர பஞ்ச்தியோ, ஜார்கண்ட் முக்தி மோர்ச்சாவின் பிமல் லோச்சன் தாஸை 6,201 வாக்குகள் வித்தியாசத்தில் தோற்கடித்தார்.
# மொராடா சட்டமன்றத் தொகுதி

## 2019 தேர்தல் முடிவுகள்

2019 ஆம் ஆண்டு நடைபெற்ற சட்டமன்றத் தேர்தலில் பிஜு ஜனதா தளம் வேட்பாளர் ராஜ்கிசோர் தாஸ் பாரதிய ஜனதா கட்சியின் கிருஷ்ண சந்திர மகாபத்ராவை 6,704 வாக்குகள் வித்தியாசத்தில் தோற்கடித்தார்.இத்தேர்தலில் இந்திய தேசிய காங்கிரஸை சேர்ந்த பர்வேஸ் கர் மகாபத்ரா மூன்றாமிடம் பிடித்தார்.
# பாறசாலை மகாதேவர் கோயில்

**பாறசாலை மகாதேவர் கோயில்** என்பது தெற்கு கேரளாவில் திருவனந்தபுரம் மாவட்டத்திலுள்ள முக்கியமான வழிபாட்டு மையங்களில் ஒன்றாகும்.  
இந்தக் கோயில் கேரளா - தமிழ்நாடு எல்லையை ஒட்டியுள்ள பாறசாலை என்ற சிற்றூரில் அமைந்துள்ளது. இங்கு மூலவரான சிவபெருமான் மேற்கு நோக்கி காட்சியளிக்கிறார், இது ஒரு அரிய நிகழ்வாகக் கருதப்படுகிறது. தொலைதூர இடங்களிலிருந்தும் பக்தர்கள் இக்கோயிலில் வழிபாடு நடத்த வருகிறார்கள். இது வேணாடு அரச குடும்பத்தைச் சேர்ந்த மல்லன் செண்பகராமன் தேலவா என்பவரால் கட்டப்பட்டது. இக்கோயிலில் பார்வதி கிழக்கு நோக்கிய நிலையில், பின்புறத்தில் உள்ளார்.  
இக்கோயில் பல நூற்றாண்டுகள் பழமையானதாகும். அரிய கல் கட்டிடக்கலையைச் சேர்ந்தது. இங்கு பார்வதி தேவி, விக்னேஸ்வரா ஆகியோர் துணை தெய்வங்களாக உள்ளனர். இக்கோயில் அரிய சடங்குகளுக்கு புகழ் பெற்றதாகும். சாதி, மதம் போன்றவற்றிக்கு அப்பாற்பட்டு அனைத்து சாதி, மதத்தைச் சேர்ந்தவர்களும் இக்கோயிலுக்குள் நுழைய அனுமதி உண்டு. ஒரு பிற்படுத்தப்பட்ட சமூகம் இக்கோயிலில் முக்கியமான சடங்குகளை ஆரம்பிக்கும் பெருமையினைப் பெற்றுள்ளது. இறைவன் சாதி, மதம் அனைத்திற்கும் அப்பாற்பட்டு, வேறுபாடின்றி அனைவருக்கும் இறைவன் அருள்புரிவான். இத்தலமானது மத நல்லிணக்கத்திற்குப் பெயர் பெற்றதாகும்.
# சிரிகொண்டா மதுசூதன சாரி

**சிரிகொண்டா மதுசூதன சாரி** (*Sirikonda Madusudhana Chary*) (பிறப்பு 1962) ஓர் இவர் பாரத் இராட்டிர சமிதி கட்சியைச் சேர்ந்த இந்திய அரசியல்வாதி ஆவார். கட்சியின் ஆட்சி மன்றக் குழு உறுப்பினராகவும் உள்ளார். இவர் தெலங்காணா சட்டப் பேரவையின் முதலாவது சபாநாயகராக 9 ஜூன் 2014 முதல் 16 ஜனவரி 2019 வரை பணியாற்றினார். 2014 பொதுத் தேர்தலில் வாரங்கலில் உள்ள பூபாலபள்ளி தொகுதியில் போட்டியிட்டு வெற்றி பெற்றார். 2018 டிசம்பரில் நடைபெற்ற தெலங்காணா சட்டப் பேரவைத் தேர்தலில் தோல்வியடைந்தார்.
# சிரிகொண்டா மதுசூதன சாரி

## ஆரம்ப கால வாழ்க்கை

தெலங்காணாவின் வாரங்கலில் உள்ள பார்கலின், நர்சக்கப்பள்ளி கிராமத்தில் வெங்கடநரசய்யாவுக்கு மகனாகப் பிறந்தார். வாரங்கலில் உள்ள காகாதியா பல்கலைக்கழகத்தில் ஆங்கில இலக்கியத்தில் முதுகலைப் பட்டம் பெற்றார்.
# சிரிகொண்டா மதுசூதன சாரி

## தொழில்

இவர் 1982 இல் தெலுங்கு தேச கட்சியில் சேர்ந்தார். 1994-99 இல் வாரங்கல் மாவட்டத்தில் உள்ள சியாம்பேட்டை சட்டப் பேரவை உறுப்பினராக இருந்தார், நெருக்கடிக்குப் பிறகு 1996 இல் லட்சுமி பார்வதியின் என். டி. ஆர். தெலுங்கு தேச கட்சியில் சேர்ந்தார். தெலங்காணா பகுதி முழுவதும் பருத்தி விவசாயிகள் தற்கொலை செய்துகொண்டிருக்கும் அந்த காலகட்டத்தில், மாநிலத்தின் கவனத்தை ஈர்ப்பதற்காக, சட்டப் பேரவைக்கு பூச்சிக்கொல்லி மருந்து பாட்டிலை கொண்டு வந்தார்.
# சிரிகொண்டா மதுசூதன சாரி

## தொழில்

### தெலுங்கானா ராட்டிர சமிதி

ஏப்ரல் 2001 இல் பாரத் இராட்டிர சமிதி அதிகாரப்பூர்வமாக தொடங்கப்படுவதற்கு 10-12 மாதங்களுக்கு முன்பு க. சந்திரசேகர் ராவுடன் இணைந்து பணியாற்றத் தொடங்கினார். இவர் கட்சியின் நிறுவன உறுப்பினராகவும் இருந்தார். அக்டோபர் 2001 இல் பொதுச் செயலாளராக நியமிக்கப்பட்டார். மேலும் ஆட்சிமன்றக் குழு உறுப்பினராகவும் பொதுச் செயலாளராகவும் இருந்தார். கட்சியின் செய்தித் தொடர்பாளராகவும் பணியாற்றினார்.  
இவர் 2014 பொதுத் தேர்தலில் முன்னாள் தலைமைக் கொறடா காந்த்ரா வெங்கடரமண ரெட்டியைத் தோற்கடித்து பூபாலபள்ளி தொகுதியில் சட்டப் பேரவை உறுப்பினராக வெற்றி பெற்றார். 2009லும் 2018லும் இதே தொகுதியில் போட்டியிட்டு தோல்வியடைந்தார்.  
19 நவம்பர் 2021 அன்று சட்ட மேலவைக்கு பரிந்துரைக்கப்பட்டார்
# விசயன் சோலைபாடி

**விசயன் சோலைபாடி** (*Visayan shama*)(*காப்சிகசு சூப்பர்சிலியாரிசு*) என்பது மியூசிகாபிடே குடும்பத்தில் உள்ள ஒரு பறவை சிற்றினமாகும். இது பிலிப்பீன்சில் உள்ள டிக்காவோ, மாசுபேட், நீக்ரோசு மற்றும் பனாய் ஆகிய இடங்களில் மட்டுமே காணப்படும் அகணிய உயிரி. இது முன்னர் வெண்புருவம் சோலைபாடியின் (*காப்சிகசு லுசோனியென்சிசு*) துணையினமாகக் கருதப்பட்டது.
# விசயன் சோலைபாடி

## விளக்கம்

ஈபேர்டில் விவரிக்கப்பட்டவாறு இது நடுத்தர அளவிலான, நீண்ட வால் கொண்ட பறவை... மேல் பகுதி மற்றும் வால் கருப்பு நிறத்திலும், வெள்ளை நிற வயிற்றினையும் வெளிர் இளஞ்சிவப்பு கால்களைக் கொண்டது. ஆண் கருப்பு தொண்டை மற்றும் மார்பினை கொண்டது. பெண் பறவையின் தொண்டை மற்றும் மார்பில் கறுப்புத் திட்டு உள்ளது. கீழ் முதுகு, மற்றும் மார்பகம் கருப்பு பட்டையுடன் வெண்ணிற தொண்டையுடன் காணப்படும். பிலிப்பீன்சு மாக்பி-ராபினைப் போன்றது. ஆனால் நீண்ட வெள்ளை புருவம் மற்றும் வெள்ளை இறக்கை இணைப்பு இல்லை.
# விசயன் சோலைபாடி

## வாழ்விடம்

விசயன் சோலைபாடியின் இயற்கை வாழ்விடம் கடல் மட்டத்திலிருந்து 1,000 மீட்டர் வரையிலான ஈரமான வெப்பமண்டல முதன்மை மற்றும் இரண்டாம் நிலை காடுகள் ஆகும்.
# வெண்தலை சோலைபாடி

**வெண்தலை சோலைபாடி** (*White-crowned shama*)(***காப்சிகசு இசுட்ரிக்லாண்டி***) என்பது பழைய உலக ஈப்பிடிப்பான் பறவை குடும்பத்தைச் சேர்ந்த பறவை சிற்றினம் ஆகும். இது தென்கிழக்காசியத் தீவான போர்னியோவில் மட்டுமே காணப்படும் அகணிய உயிரி.
# வெண்தலை சோலைபாடி

## வகைப்பாட்டியல்

இது வெண் பிட்ட சோலைபாடி (*காப்சிகசு மலபாரிக்கசு*) நெருங்கிய தொடர்புடையது. மேலும் சில சமயங்களில் இந்த சிற்றினத்தின் துணையினமாகக் கருதப்படுகிறது. வெண் தலை சோலைபாடி இரண்டு துணையினங்களைக் கொண்டுள்ளது:  
- *கா. இசு. இசுட்ரிக்லாண்டி* <small>மோட்லி & தில்வின், 1855</small> - பாங்கி தீவு உட்பட வடக்கு மற்றும் வடகிழக்கு போர்னியோ
- *கா. இசு. பார்போரி* <small>(பேங்க்சு & பீட்டர்சு, 1927)</small> (மராத்துவா சோலைபாடி) - மராத்துவா தீவுகள்  
இச்சிற்றினப் பெயரானது பெயர் ஹக் எட்வின் ஸ்ட்ரிக்லேண்டின் நினைவாக வழங்கப்பட்டது
# வெண்தலை சோலைபாடி

## விளக்கம்

வெண் தலை சோலைபாடியின் உடல் நீளம் 21 முதல் 28 செ.மீ. வரையும், உடல் எடை 31 முதல் 42 கிராம் வரை இருக்கும். உடலின் மேற்பகுதி நீலம்-கருப்பு நிறத்திலும் கீழ்ப்பகுதி ஆரஞ்சு-செம்பழுப்பு நிறத்திலும் காணப்படும். வெண் பிட்டத்துடன் கருப்பு தொண்டையுடன் காணப்படும் சோலைபாடி. இது வெண் பிட்ட சோலைபாடியுடன் ஒத்துக் காணப்படும்.
# வெண்தலை சோலைபாடி

## பறவை வளர்ப்பு

வெண் தலை சோலைபாடி போர்னியோவில் உள்ள உள்ளூர் பறவை வளர்ப்பாளர்களால் கூண்டு-பறவைகளாக வளர்க்கப்படுகின்றன. இவை பாடும் திறனுக்காக விரும்பப்படுகின்றன. கொல்லைப்படுத்தப்பட்ட இளம் பறவைகளை விட, காட்டுப் பறவைகள் வலிமையானவை.
# வெல்வெட் நெற்றிப் பசையெடுப்பான்

**வெல்வெட் நெற்றிப் பசையெடுப்பான்** ( *Velvet-fronted nuthatch* ) என்பது சிட்டிடே என்ற நுதாட்ச் குடும்பத்தைச் சேர்ந்த ஒரு சிறிய குருவி வரிசையைச் சேர்ந்த ஒரு பறவையாகும். இது நேபாளம், இந்தியா, இலங்கை மற்றும் வங்காளதேசம் கிழக்கே தெற்கு சீனா மற்றும் இந்தோனேசியா வரை தெற்காசியாவில் காணப்படுகிறது. இது மற்ற பசையெடுப்பான்களைப் போலவே, இது மரத்தின் பட்டைகளில் உள்ள பூச்சிகளை உண்கிறது. இவற்றுக்கு உள்ள வலுவாக நகங்கள் கொண்ட கால்விரல்கள் மரங்களில் தொற்றி ஏற, கிடைமட்டமாக கிளைகளின் அடிப்பகுதிக்கு செல்ல ஏற்றதாக உள்ளன. இவை மரங்கள் நிறைந்த காடுகளில் காணப்படுகின்றன. மேலும் இப்பறவைகள் பெரும்பாலும் மற்ற பறவைக் கூட்டங்களுடன் சேர்ந்து உணவு தேடுகின்றன. முதிர்ந்த ஆண் பறவைகளுக்கு கண்ணின் மேல் பிடரிவரை ஒரு கரும் புருவக் கோடு செல்வதைக் கொண்டு ஆண்பறவையை பிரித்து அறியலாம். இவை சிறு குரலில் கத்தியபடி இரைத் தேடக்கூடியவை. இவை பெரும்பாலும் மரங்கொத்திகள் அல்லது குகுகுறுவான்களால் உருவாக்கப்பட பொந்துகளில் இனப்பெருக்கம் செய்கின்றன.
# வெல்வெட் நெற்றிப் பசையெடுப்பான்

## விளக்கம்

வெல்வெட் நெற்றிப் பசையெடுப்பான் பறவை குறுகிய வால், ஆற்றல் வாய்ந்த அலகு மற்றும் கால்களைக் கொண்டுள்ளது. இது 12.5 செமீ நீளம் கொண்டது. இதன் உடலின் மேற்பகுதி ஊதா கலந்த நீலமாக இருக்கும். இளஞ்சிவப்புக் கன்னங்கள், பழுப்பு நிற அடிப்பகுதி, மஞ்சள் நிற கண்கள், வெண்மையான தொண்டை போன்றவற்றுடன் இருக்கும். விழிப்படலம் தெளிவாக வெளிர் மஞ்சள் நிறத்தில் இருக்கும். அலகு சிவப்பு நிறத்தில் இருக்கும் மேலும் நெற்றியில் ஒரு கருப்புத் திட்டு காணப்படும். இது முதிர்ந்த பறவைகளுக்கு நன்கு வளர்ந்திருக்கும் இளம் பறவைகளுக்கு குறைவாக இருக்கும். இளம் பறவைகள் கருமையான அலகு மற்றும் வாலடியின் கருமையான முனைகளைக் கொண்டுள்ளன. முதிர்ந்த ஆண் பறவைகளின் தலையில் கண்ணுக்கு மேல், முதுகு நோக்கி செல்லும் கரும் புருவக் கோட்டைக் கொண்டு தனித்து அறியலாம்.  
பெண் ஆண் பறவையை ஒத்து கரும் புருவக் கோடின்றி இருக்கும்.
# வெல்வெட் நெற்றிப் பசையெடுப்பான்

## வகைபிரித்தல்

இதில் சுமார் ஐந்து துணையினங்களாக பரவலாக அங்கீகரிக்கப்பட்டுள்ளன, ஆனால் சில மரபுவழிசார் இனங்களாகக் கருதப்படலாம்:  
- *S. f. frontalis* - இந்த துணையின வடிவம் தென்னிந்தியாவின் மலைக்காடுகளில் குறிப்பாக மேற்கு தொடர்ச்சி மலைகள், கிழக்கு தொடர்ச்சி மலைகள், மத்திய இந்திய காடுகள், இலங்கையில் காணப்படுகின்றன. இமயமலையில் உள்ள பறவைகளும் இதில் சேர்க்கப்பட்டுள்ளன. இமயமலைப் பறவைகள் உத்தரகாண்டத்தின் கிழக்கிலிருந்து வங்காளதேசம் மற்றும் தாய்லாந்து, மியான்மர், கிரா பூசந்தி மற்றும் ஆங்காங் வரை பரவியுள்ளது. இது அங்கு அறிமுகப்படுத்தப்பட்ட இனமாக இருக்கலாம். சீனாவின் ஐனான் பறவைகளுக்கு 1964 ஆம் ஆண்டு சோ-ஹ்சின் செங் என்பவரால் *சியென்ஃபெங்கென்சிஸ்* என்ற பெயர் முன்மொழியப்பட்டது.
- *S. f. saturatior* - இது பினாங்கு, சிங்கப்பூர், தி, லிங்க தீவுக்கூட்டம் மற்றும் சுமத்ராவை உள்ளடக்கிய கிரா பூசந்தியின் தெற்கே மலாய் தீபகற்பத்தில் பரவியுள்ளது.
- *S. f. corallipes* - போர்னியோவில் மரத்துவா தீவு வரை விரிந்து காணப்படுகிறது.
- *S. f. palawana* - மேற்கு பிலிப்பைன்சில் பலவான் மற்றும் பலாபாக்.
- *S. f. velata* – ஜாவா.
# குறி (கணிதம்)

, ஓர் எண்ணின் குறியைக் காட்டுவதற்குப் பயன்படுத்தப்படுகிறது.]]
கணிதத்தில், ஒரு மெய்யெண்ணின் **குறி** (*sign*) என்பது அவ்வெண்ணானது நேர்மமா, எதிர்மமா அல்லது பூச்சியமா என்பதை அறிய உதவுகிறது. சில சூழல்களில் குறியிட்ட பூச்சியம் எடுத்துக்கொள்ளப்படுகிறது. தேவைப்படும் சூழலின் வழமையைப் பொறுத்து பூச்சியத்தை நேர்மமற்றதாகவோ அல்லது எதிர்மமற்றதாகவோ கொள்ளலாம்; மாறாக நேர்மமாகவும் எதிர்மமாகவும் எடுத்துக்கொள்ளலாம்.  
கணிதத்திலும் இயற்பியலிலும் "குறி மாற்றம்" ("change of sign") என்ற தொடரானது கூட்டல் நேர்மாறை உருவாக்குவதைக் (எதிர்மறையாக்கம் அல்லது -1 ஆல் பெருக்கல்) குறிப்பதோடு அச்செயலை மெய்யெண்களுக்கு மட்டுமானதாக இல்லாமல் வெவ்வேறு பொருட்களுக்கும் நீட்டிக்கிறது (எடுத்துக்காட்டாக, திசையன்கள், அணிகள், சிக்கலெண்கள்).
# குறி (கணிதம்)

## ஓர் எண்ணின் குறி

முழு எண்கள், விகிதமுறு எண்கள், சிக்கலெண்கள், நான்கன்கள், எண்மன்கள், ... போன்ற வெவ்வேறு எண்முறையினங்களிலுள்ள எண்கள், அவற்றின் குறிப்பிட்ட பண்புகளைக் காட்டும் சில கூறுகளைக் கொண்டுள்ளன:  
வரிசைப்படுத்தப்பட்ட வளையமாக அமையும் எண் கணங்களில்,  
- அவற்றின் ஒவ்வொரு உறுப்புடனும் கூட்டப்படும்போது அதே உறுப்பாகவே விடை வரும்படியாக ஒரு தனித்த எண்ணொன்று இருக்கும். இந்த தனித்த எண்ணானது அந்த எண் கணத்தின் "கூட்டல் சமனி" அல்லது கூட்டல் முற்றொருமை என அழைக்கப்படும். பொதுவாக இந்த உறுப்பு '' என குறிக்கப்படும். எடுத்துக்காட்டாக, முழுவெண்களின் கணம் ஒரு வரிசைப்படுத்தப்பட்ட வளையம். இதிலுள்ள '0' முழுவெண் கணத்தின் கூட்டல் முற்றொருமை ஆகும் ('0' உடன் எந்த முழுவெண்ணைக் கூட்டினாலும் அந்த முழுவெண்ணே விடையாக வரும்).  
- வரிசைப்படுத்தப்பட்ட வளையத்தின் 'முழு வரிசைப்' பண்பின் காரணமாக இதில் "நேர்ம எண்கள்" என அழைக்கப்படும் பூச்சியத்தைவிடப் பெரிய எண்கள் இருக்கும்.  
- வரிசைப்படுத்தப்பட்ட வளையமாக ஒரு எண் கணம் இருந்தால் அதன் ஒவ்வொரு நேர்ம எண்ணுக்கும், அந்த எண்ணுடன் கூட்டப்படும்போது விடை வரும்படியான ஒரு தனித்த, வை விடச் சிறிய எண் (எதிர்ம எண்) இருக்கும். இத்தகைய தனித்த, வை விடச் சிறிய எண்கள் "எதிர்ம" எண்கள் எனப்படுகின்றன. இத்தகைய ஒவ்வொரு சோடி எண்களிலுமுள்ள எண்கள் இரண்டும் ஒன்றுக்கொன்று கூட்டல் நேர்மாறுகளாகும்.  
ஓர் எண்ணானது இவ்வாறு ஒன்று பூச்சியமாக அல்லது *நேர்மமாக* , அல்லது *எதிர்மமாக* இருக்கும் பண்புக்கூறானது அவ்வெண்ணின் "குறி" எனப்படும். இக்குறியானது, குறிச் சார்பில் வரையறுக்கப்படுவதுபோலவே, , , என்ற மூன்று மெய்யெண்களுடன் இடுகுறியாக்கம் செய்யப்படுகிறது.  
மெய்யெண்கள் கணமும் விகிதமுறு எண்களின் கணமும் வரிசைப்படுத்தப்பட்ட வளையங்களாக (அவை வரிசைப்படுத்தப்பட்ட களங்களாகவும் இருக்கும்) இருப்பதால் *குறி* என்ற பண்புக்கூறு இக்கணங்களுக்கும் பொருந்தும்.  
"" குறியானது இரு எண்களுக்கு இடையில் இடப்படும்போது ஈருறுப்புச் செயலி யான கழித்தலைக் குறிக்கும். ஓர் எண்ணுக்கு முன்புறமாக கழித்தல் குறியீடு இடப்பட்டால் அது அந்த எண்ணின் கூட்டல் நேர்மாற்றைத் தரும் ஓருறுப்புச் செயலியைக் குறிக்கும்.  
இரு எண்களின் வித்தியாசம் என்பது, முதல் எண்ணுடன் கழிக்கப்படும் எண்ணின் கூட்டல் நேர்மாற்றைக் கூட்டுவதாகும். இன் கூட்டல் நேர்மாறு அதுவே ஆகும்: . ஒரு நேர்ம எண்ணின் கூட்டல் நேர்மாறு ஒரு எதிர்ம எண்ணாகும்; ஒரு எதிர்ம எண்ணின் நேர்மாறு ஒரு நேர்ம எண்ணாகும். கூட்டல் நேர்மாறு காண்பதை இருமுறை செய்தல்: . கூட்டல் குறியானது இயற்கணிதத்தில் ஈருறுப்புச் செயலியான கூட்டலைக் குறிப்பதற்குத்தான் பெரும்பாலும் பயன்படுத்தப்படுகிறது; நேர்மத்தன்மையை குறிப்பதற்கு அரிதாகவே பயன்படுத்தப்படுகிறது.  
எண்கணிதத்தில் பயன்படுத்தப்படும் பொதுவான எண்குறி முறைமையில் ஓர் எண்ணின் குறியானது வெளிப்படையாக அந்த எண்ணுக்கு முன்பாக இடப்படுகிறது. எடுத்துக்காட்டாக, 'நேர்ம எண் மூன்று' என்பது எனவும் 'எதிர்ம எண் 3' என்பது எனவும் எழுதப்படுகிறது. ஓர் எண்ணின் முன்பாக எந்தவொரு குறியும் இடப்படாமல் இருந்தால் அந்த எண் நேர்ம எண்ணாகவே எடுத்துக்கொள்ளப்படும். இக்குறியீட்டு முறையானது எதிர்ம எண்களோடு "" குறிக்கும், நேர்ம எண்களோடு "" குறிக்குமுள்ள தொடர்பை நிலைப்படுத்துகிறது.
# குறி (கணிதம்)

## ஓர் எண்ணின் குறி

### பூச்சியத்தின் குறி

பூச்சியம் என்பது நேர்ம எண்ணுமில்லை மற்றும் எதிர்ம எண்ணுமில்லை என்ற கருத்தைக்கொண்டு, இன் எண் மதிப்புக்கு ஒரு குறிப்பிட்ட குறி-மதிப்பை இடலாம். எனினும் இது <math>\sgn</math>-சார்பின் மெய்யெண்களுக்கான வரையறையில் மீறப்பட்டுள்ளது..  
முப்பரிமாணத்திலும் சுழற்சி கோணத்திற்குக் குறிகளை இடலாம். அதற்கு சுழற்சியின் அச்சு திசையுடையதாகக் கொள்ளப்படும். திசையிட்ட அச்சைப் பொறுத்த வலக்கைச் சுழற்சி நேர்மக் குறியும், இடக்கை சுழற்சி எதிர்மக் குறியும் பெறுகின்றன.  
கொடுக்கப்பட்ட ஒரு கோணத்தின் எதிர்மக் கோணமானது அளவில் மூலக் கோணத்திற்குச் சமமானதாக இருக்கும்; ஆனால் அதன் அச்சு எதிர்த்திசையினதாக இருக்கும்.
# குறி (கணிதம்)

## ஓர் எண்ணின் குறி

### மாற்றத்தின் குறி

ஒரு பொருள் *x* காலத்தைப் பொறுத்து மாறும்போது, அதன் மதிப்பில் ஏற்படும் மாற்றமானது கீழ்வரும் சமன்பாட்டால் வரையறுக்கப்படுகிறது.
<math display="block">\Delta x = x_\text{final} - x_\text{initial}. </math>  
இந்த வழக்கத்தின்படி *x* இன் மதிப்பில் ஏற்படும் அதிகரிப்பு நேர்ம மாற்றமாகவும், *x* இன் மதிப்பில் ஏற்படும் குறைவு எதிர்ம மாற்றமாகவும் எடுத்துக்கொள்ளபடுகிறது. நுண்கணித்தத்திலும் வகையிடலின் வரையறையில் இதே குறியிடும் வழக்கம் மேற்கொள்ளப்படுகிறது. இதன்படி, கூடும் சார்பின் வகைக்கெழு நேர்மமாகவும், குறையும் சார்பின் வகைக்கெழு எதிர்மமாகவும் இருக்கும்.
# குறி (கணிதம்)

## ஓர் எண்ணின் குறி

### திசையின் குறி

பகுமுறை வடிவவியலிலும், இயற்பியலிலும் ஒரு பரிமாண இடப்பெயர்ச்சிகள் மற்றும் நேர்கோட்டு இயக்கம் ஆகியவை குறித்த அலசல்களின்போது, சாத்தியமான இரு திசைகளை நேர்ம மற்றும் எதிர்ம திசைகளாக அடையாளப்படுத்துவது நடைமுறையிலுள்ளது. வழக்கமாக எண் கோடு நேர்ம எண்களை பூச்சியத்துக்கு வலப்புறமும், எதிர்ம எண்களை இடப்புறமும் கொண்டவாறு வரையப்படுகிறது. இதனால் வலப்பக்க இயக்கங்களுக்கு நேர்மக் குறியும் இடப்பக்க இயக்கங்களுக்கு எதிர்மக் குறியும் அளிக்கப்படுகிறது.  
காட்டீசியன் ஆள்கூற்று முறைமையில் வலது மற்றும் மேல்நோக்கு திசைகள் நேர்மமாகக் கருதப்படுகின்றன. வலப்பக்கம் *x*-அச்சின் நேர்ம திசையாகவும், மேற்புறம் *y*-அச்சின் நேர்ம திசையாகவும் உள்ளன. ஒரு இடப்பெயர்ச்சித் திசையனைத் இரு திசையன் கூறுகளாகப் (கிடைமட்ட, செங்குத்துக் கூறுகள்) பிரித்தால், வலப்பக்க இயக்கத்திற்கு கிடைமட்டக் கூறு நேர்மமாகவும், இடப்பக்க இயக்கத்தின் கிடைமட்டக் கூறி எதிர்மமாகவும் இருக்கும்; மேல்நோக்கு இயக்கத்தின் செங்குத்துக்கூறு நேர்மமாகவும், கீழ்நோக்கு இயக்கத்தின் செங்குத்துக்கூறு எதிர்மமாகவும் இருக்கும்..  
இதேபோல வேகம் எதிர்மமாக இருந்தால் திசைவேகம் எதிர்த்திசையிலமையும். அதாவது முன்னேறாமல் பின்னடையும்.
# முக்கு காசி ரெட்டி

**முக்கு காசி ரெட்டி**(*Mukku Kasi Reddy*) இந்தியாவின் ஆந்திரப் பிரதேச மாநிலத்தின் கனிகிரி தொகுதியைச் சேர்ந்த ஓர் அரசியல்வாதி ஆவார். தனது அரசியல் வாழ்க்கையை இவர் 1983 ஆம் ஆண்டில் தெலுங்கு தேசம் கட்சியிலிருந்து சட்டமன்ற உறுப்பினராகத் தொடங்கினார். என்.டி. இராமாராவின் முதல் அமைச்சரவையில் பட்டு வளர்ப்பு அமைச்சராக முக்கு காசி ரெட்டி பணியாற்றினார். 1983, 1985, 1994 ஆம் ஆண்டுகளில் 3 முறை சட்டமன்ற உறுப்பினராக<nowiki/>கனிகிரி சட்டமன்றத் தொகுதியை பிரதிநிதித்துவப்படுத்தினார். 2001 ஆம் ஆண்டில் சில்லா பரிசத்து தேர்தலில் வெற்றி பெற்றார். 2006 ஆம் ஆண்டு வரை பிரகாசம் மாவட்டத்தின் தலைவராக பணியாற்றினார் 2009 ஆம் ஆண்டில் தெலுங்கு தேசம் கட்சியில் இருந்து விலகினார்.  
2010 ஆம் ஆண்டு செகன் மோகன் ரெட்டி தலைமையிலான ஒய்எசுஆர் காங்கிரசு கட்சியில் சேர்ந்தார்.
# வார்ப்புரு:தகவல் சட்டம் ஆடை பொருள்

}
| caption = }
| label1 = |வடிவமைப்பாளர்}}
| data1 = }}
| label2 =
| data2 = }
| label3 =
| data3 = }
| label4 =
| data4 = }
| label5 = |காட்சிக்கு வைக்கப்பட்டுள்ள இடம்}}
| data5 = }}
}}<noinclude></noinclude>
# கிளிசே 445

**கிளிசே 445** (Gl 445 அல்லது C +79 3888) *(Gliese 445)* *(Gl 445)* or *(AC +79 3888)*) என்பது கேமிலோபார்டலிசு விண்மீன் குழுவின் வடக்குப் பகுதியில் உள்ள ஒரு M வகை முதன்மை வரிசை விண்மீன் ஆகும்.
# கிளிசே 445

## இடம்

இது தற்போது புவியில் இருந்து 17.3 ஒளி ஆண்டுகள் தொலைவில் உள்ளது. இதன் தோற்றப் பருமை 10.8 ஆகும். கடக வரை வெப்ப மண்டலத்தின் வடக்கில் இருந்து இரவு முழுவதும் தெரியும் , ஆனால் வெறும் கண்களால் அல்ல. இந்த விண்மீன் சூரியன். பொருண்மையில் கால் பங்கு முதல் மூன்றில் ஒரு பங்கு மட்டுமே கொண்ட ஒரு செங்குறுமீன் என்பதால் , அறிவியலாளர்கள் இந்த அமைப்பின் வாழ்தகவு திறனைக் கேள்வி எழுப்புகிறார்கள். 445 அறியப்பட்ட எக்சுக்கதிர் வாயிலாகும்.  
வாயேஜர் 1, கிளிசே 445 ஆகியவை அடுத்த 40,000 ஆண்டுகளில் ஒன்றுடன் ஒன்று கடந்து செல்கின்றன.
# கிளிசே 445

## சூரியக் கடப்பு

வாயேஜர் ஆய்வு விண்வெளி வழியாக கிளிசே 445 இலிருந்து 1.6 ஒளி ஆண்டு சிற்றளவு தொலைவு நோக்கி நகரும் போது , விண்மீன் விரைவாக சூரியனை நெருங்குகிறது. ஆய்வுக்கலம் கிலிசே 445 ஐக் கடக்கும் போது, இந்த விண்மீன் சூரியனில் இருந்து சுமார் 1.05 பார்செக் (3.45 ஒளி ஆண்டுகள்) தொலைவில் இருக்கும். ஆனால் வெறும் கண்ணால் பார்க்க வேண்டிய பாதி பொலிவுடன் இருக்கும். அந்த நேரத்தில் கிளிசே 445 சூரியனுக்கு மிக நெருக்கமான விண்மீன் என்பதால் தோராயமாக ரோஸ் 248 உடன் பிணைக்கப்படும். (பார்க்கவும் அருகிலுள்ள விண்மீன்களின் பட்டியல்.
# பிரமிளா கிரி

**பிரமிளா கிரி** (*Pramila Giri*) இந்தியாவின் ஒடிசா மாநிலத்தைச் சேர்ந்த ஓர் அரசியல்வாதியாவார். 1957 ஆம் ஆண்டு சனவரி மாதம் முதல் தேதியன்று இவர் பிறந்தார். பாரதிய சனதா கட்சியில் இவர் உறுப்பினராக இருந்தார். 2004 ஆம் ஆண்டு ஒடிசா சட்டமன்றத்திற்கு நடைபெற்ற தேர்தலில் போட்டியிட்டு வெற்றி பெற்றார். பைசிங்காவின் முன்னாள் சட்டமன்ற உறுப்பினராக பிரமிளா கிரி பணியாற்றினார். பிரமிளாவுக்கு ஒடியா, ஆங்கிலம், இந்தி, பெங்காலி, அசாமி மற்றும் குசராத்தி
மொழிகள் தெரியும். 2009 ஆம் ஆண்டில் பிரமிளாகிரி பாரதிய சனதா கட்சியிலிருந்து விலகி பிச்சூ சனதா தளம் கட்சியில் சேர்ந்தார்
# பிரமிளா கிரி

## ஆரம்ப கால வாழ்க்கை

பிரமிளா கிரி பைசிங்கா, மயூர்பஞ்ச் என்ற இடத்தில் இந்து கோபால் ( யாதவ் ) குடும்பத்தில் பிறந்தார்.
# சம்பராயனேந்தல்

**சம்பராயனேந்தல் கிராமம்** (*Samparayanendal Gram*), தமிழ்நாட்டின் சிவகங்கை மாவட்டத்தில் உள்ள திருப்புவனம் வட்டாரத்தில் அமைந்துள்ளது.மதுரை-இராமேஸ்வரம் தேசிய நெடுஞ்சாலை செல்லும் வழியில் திருப்பாச்சேத்தி மற்றும் வாகுடி<nowiki/>க்கு இடையில் அமைந்துள்ளது. சம்பராயனேந்தல் கிராமத்தில் மொத்தம் 7 கோவில்கள் மற்றும் ஒரு குளம் உள்ளது.கல்வி பயில அங்கன் வாடி மற்றும் ஊராட்சி ஒன்றிய தொடக்கப்பள்ளி உள்ளது.பொதுமக்களுக்கு அரசு சார்பில் நியாயவிலைக்கடை உள்ளது.ஒரு நீர்நிலை தொட்டி, நான்கு நீர்நிலை குழாய்கள் மற்றும் ஒரு குளியல் தொட்டி உள்ளன. இவ்வூரில் கிருஷ்ண ஜெயந்தி திருவிழா மற்றும் விநாயகர் சதுர்த்தி விழா ஆண்டுதோறும் நடைபெறும்.
# சம்பராயனேந்தல்

## அமைவிடம்

கொச்சி-மதுரை-இராமேசுவரம் தேசிய நெடுஞ்சாலை எண்-49 இல் திருப்புவனத்திலிருந்து சுமார்-15 கி.மீ தூரத்திலும் திருப்பாச்சேத்தியிலிருந்து சுமார் 2.8கி.மீ தூரத்திலும் வைகை ஆற்றின் தென் கரையிலும் அமைந்துள்ள கிராமமுமாகும்.இது கிழக்கு மேற்காக திருப்பாச்சேத்தி மற்றும் வாகுடிக்கு இடையில் அமைந்தும் வடக்கு தெற்காக மழவராயனேந்தல் மற்றும் வெள்ளிக்குறிச்சிக்கு இடையில் அமைந்த ஊராகும்.
# சம்பராயனேந்தல்

## நிர்வாக அலகு

- மாவட்டம்: சிவகங்கை
- வருவாய் கோட்டம்: சிவகங்கை
- வட்டம்: மானாமதுரை
- வருவாய் கிராமம்: சம்பராயனேந்தல்
- ஊராட்சி ஒன்றியம்: திருப்புவனம்
- ஊராட்சி மன்றம்(பஞ்சாயத்து): மழவராயனேந்தல்
# அமீர்ஜான்

**அமீர்ஜான்** ஒரு இந்திய திரைப்பட இயக்குநர், இவர் தமிழ்த் திரைப்படங்களை இயக்கியுள்ளார். அவர் 1984 - 1991 காலக் கட்டங்களில் பல தமிழ்த் திரைப்படங்களை இயக்கியுள்ளார். குறிப்பாக நடிகர்கள் முரளி மற்றும் கார்த்திக் நடித்த படங்களை இயக்கியுள்ளார்.
# அமீர்ஜான்

## திரைப்படவியல்

| 1984 | *பூவிலங்கு* |  |
| --- | --- | --- |
| 1984 | *புதியவன்* |  |
| 1984 | *நெஞ்சத்தை அள்ளித்தா* |  |
| 1985 | *இளங்கன்று* |  |
| 1986 | *ஓடங்கள்* |  |
| 1986 | *நட்பு* |  |
| 1986 | *தர்மபத்தினி* |  |
| 1987 | *துளசி* |  |
| 1987 | *வண்ணக் கனவுகள்* |  |
| 1988 | *உழைத்து வாழ வேண்டும்* |  |
| 1989 | *சிவா* |  |
| 1990 | *தை மாசம் பூ வாசம்* |  |
| 1990 | *உன்னைச் சொல்லி குற்றமில்லை* |  |
| 1991 | *குறும்புக்காரன்* |  |
| 1991 | *வணக்கம் வாத்தியாரே* |  |
| 2000 | *சின்ன சின்னக் கண்ணிலே* |  |
| 2004 | *காதல் சரிகம* | } |
# வெள்ளி மாங்குயில்

**வெள்ளி மாங்குயில்** (*Silver oriole*)(*ஓரியோலசு மெல்லியானசு*) என்பது ஓரியோலிடே குடும்பத்தில் உள்ள ஒரு பறவை சிற்றினமாகும். இது தெற்கு சீனாவில் இனப்பெருக்கம் செய்கிறது. தென்கிழக்கு ஆசியாவின் பிரதான நிலப்பரப்பில் குளிர்காலத்தினைக் கழிக்கின்றது.  
இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகளாகும். இது இங்கு வாழ்விட இழப்பால் அச்சுறுத்தப்படுகிறது.
# வெள்ளி மாங்குயில்

## வகைப்பாட்டியல்

வெள்ளி மாங்குயில் முதலில் அரக்கு மாங்குயில் துணையினமாக விவரிக்கப்பட்டது. கரும் மாங்குயில், கருப்பு-அரக்கு மாங்குயில் மற்றும் கருஞ்சிவப்பு மாங்குயில்களுடன், சிவப்பு மற்றும் கருப்பு மாங்குயில் உட்கோட்டையில் உள்ளது. வெள்ளி மாங்குயிலின் வேறு பெயர்களாக மெல்லின் அரக்கு மாங்குயில், ஓரியோல், மெல்ஸ் மாங்குயில், இசுட்ரெசுமனின் அரக்கு மாங்குயில் மற்றும் இசுட்ரெசுமனின் அரக்கு ஆகியவை அடங்கும்.
# Module:Reply to

local p = {}  
local function makeError(msg)
msg ='Error in வார்ப்புரு:Reply to: ' .. msg
return mw.text.tag('strong', {['class']='error'}, msg)
end  
function p.replyto
local origArgs = :getParent.args
local args = {}
local maxArg = 1
local usernames = 0
for k, v in pairs(origArgs) do
if type(k) == 'number' then
if mw.ustring.match(v,'%S') then
if k > maxArg then maxArg = k end
usernames = usernames + 1
local title = mw.title.new(v)
if not title then return makeError('Input contains forbidden characters.') end
args[k] = title.rootText
end
elseif v == '' and k:sub(0,5) == 'label' then
args[k] = '&#x200B;'
else
args[k] = v
end
end  
if usernames > (tonumber(.args.max) or 50) then
return makeError(string.format(
'More than %s names specified.',
tostring(.args.max or 50)
))
else
if usernames < 1 then
if .args.example then args[1] = .args.example else return makeError('Username not given.') end
end
args['label1'] = args['label1'] or args['label']
local isfirst = true
local outStr = args['prefix'] or '@'
for i = 1, maxArg do
if args[i] then
if isfirst then
isfirst = false
else
if ( (usernames > 2) or ((usernames == 2) and (args['c'] == '')) ) then outStr = outStr..', ' end
if i == maxArg then outStr = outStr..' '..(args['c'] or 'and') .. ' ' end
end
outStr = string.format(
'%s%s',
outStr,
args[i],
args['label'..tostring(i)] or args[i]
end
end
outStr = outStr..(args['p'] or ':')
return mw.text.tag('span', {['class']='template-ping'}, outStr)
end
end  
return p
# சாவகம் மாங்குயில்

**சாவகம் மாங்குயில்** (*Javan oriole*)(***ஓரியோலசு குரூண்டசு***) என்பது ஓரியோலிடே குடும்பத்தில் உள்ள ஒரு வகை பறவை சிற்றினம் ஆகும்.  
இது இந்தோனேசியாவில் சாவகம் தீவில் காணப்படுகிறது. இங்கு இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக்காடுகளாகும்.
# ரெபதி மோகன் தாசு

**ரெபதி மோகன் தாசு** (*Rebati Mohan Das*) என்பவர் இந்திய அரசியல்வாதியும் திரிபுரா சட்டமன்ற உறுப்பினரும் ஆவார். இவர் பாரதிய ஜனதா கட்சியின் உறுப்பினர் ஆவார். தாசு திரிபுரா சட்டமன்றத்தின் பிரதாப்கார் சட்டமன்றத் தொகுதியின் சட்டமன்ற உறுப்பினராக 2018 முதல் 2023 வரை பணியாற்றினார். இவர் செப்டம்பர் 2021-ல் திரிபுரா சட்டமன்றத்தின் சபாநாயகராக இருந்தார்.
# கிடாரி சர்வேசுவர ராவ்

**கிடாரி சர்வேசுவர ராவ்** (*Kidari Sarveswara Rao*) இந்தியாவைச் சேர்ந்த ஓர் அரசியல்வாதியாவார். முதலில் இவர் ஒய். எசு. ஆர். காங்கிரசு கட்சி கட்சியையும் பின்னர் தெலுங்கு தேச கட்சியையும் பிரதிநிதித்துவப்படுத்தினார். அரக்கு பள்ளத்தாக்கிலிருந்து தேர்ந்தெடுக்கப்பட்டு ஆந்திரப் பிரதேச சட்டமன்ற உறுப்பினராக இருந்தார். 2018 ஆம் ஆண்டு செப்டம்பர் மாதம் 23 ஆம் தேதியன்று அரக்கு பள்ளத்தாக்கில் மாவோயிசுட்டுகளால் சுட்டுக் கொல்லப்பட்டார். கிடாரியின் மரணத்திற்குப் பிறகு, இவரது மகன் கிடாரி சிரவன் குமார் பொதுத் தேர்தலில் பங்கேற்காமல் மாநில பழங்குடியினர் நல அமைச்சராகத் தேர்ந்தெடுக்கப்பட்டார்.
# மார்க் எட்வர்ட் குல்லர்

**மார்க் எட்வர்ட் குல்லர்** (*Marc Edward Culler*; பிறப்பு: நவம்பர் 22, 1953) ஒரு அமெரிக்கக் கணிதவியலாளர் ஆவார். இவர் வடிவியல் குலக் கோட்பாடு மற்றும் தாழ்-பரிமாண இடவியல் ஆகியவற்றில் பணிபுரிந்தார். இவர் கலிபோர்னியாவைச் சேர்ந்தவர். சாண்டா பார்பராவில் உள்ள கலிபோர்னியா பல்கலைக்கழகத்தில் தனது இளங்கலைப் பட்டப்படிப்பையும், 1978 ஆம் ஆண்டில் பெர்க்லி கலிபோர்னியா பல்கலைக்கழகத்தில் பட்டப் படிப்பையும் முடித்தார். இப்போது சிகாகோவில் உள்ள இல்லினாய்ஸ் பல்கலைக்கழகத்தில் பணியாற்றி வருகிறார். இவர், க்ளென் ஜேக்கப் குல்லரின் மகன் ஆவார். கிளென் ஜேக்கப் இணையத்தின் வளர்ச்சியில் ஆரம்பகால கண்டுபிடிப்பாளர்களில் முக்கியமானவராவார்.
# மார்க் எட்வர்ட் குல்லர்

### பணிகள்

குல்லர் 3-பன்மடிவெளிகளின் சிதைவுகளுக்கு குவிபிறையில் நிபுணத்துவம் பெற்றவராவார். பீட்டர் சேலனுடன் குல்லர் பல அறிக்கைகளில் ஒன்றிணைந்து செயல்பட்டார். மேலும் அவர்கள் இருவரும் பல அறிக்கைகளை இணைந்து எழுதியுள்ளனர். குறிப்பாக, அமுக்க முடியாத அல்லது இறுக்க முடியாத மேற்பரப்புகளை கொண்ட 3-பல்வெளிமடி பற்றிய தகவலைப் பெற குல்லரும் சேலனும், SL(2,C)-பண்பு வகையின் சார்பு புலத்திற்குப் பயன்படுத்தப்பட்ட பாஸ்-செர்ரி கோட்பாட்டை பயன்படுத்திக் கொண்டனர். மாறுபட்ட பண்புகளை 3-பல்வெளிமடியின் சார்பு புலத்தில் SL(2,C)- பயன்படுத்தினர்.
சேலன், கேமரூன் கார்டன், ஜான் லுக்கே மற்றும் குல்லர் ஆகியோர் 'சுழற்சி அறுவை சிகிச்சை தேற்றத்தை' நிரூபித்துள்ளனர்.  
குல்லரின் மற்றொரு முக்கியமான பங்களிப்பு 1986 ஆம் ஆண்டில் வோக்ட்மேனுடன் "மட்டின் வரைபடம் மற்றும் கட்டிலா குலத்தின் தன் உருவாக்கம் என்ற அறிக்கையை உருவாக்கினார். இந்த அறிக்கையானது குல்லர்-வோக்ட்மேன் புற வெளி என்ற கருத்தினை அறிமுகப்படுத்தியது.  
1994 ஆம் ஆண்டு, "3-பல்வெளிமடியின் பண்பு வகைகளுடன் தொடர்புள்ள தள வளைவரைகள்" குறித்த அறிக்கையை தயாரித்து வெளியிட்டவர்களில் குல்லரும் ஒருவர்.. இந்த அறிக்கை ஒரு முடிச்சின் A-பல்லுறுப்புகோவையை (அல்லது மேலும் பொதுவாக ஒரு உருள்வளைய வரம்புக் கூறுகொண்ட 3-பன்மடிவெளியை) அறிமுகம் செய்தது.  
குல்லர் நியூயார்க்கின் கணித ஆய்வறிக்கையின் பதிப்பாசிரியர் ஆவார். இவர் சுலோன் அறக்கட்டளையின் ஆய்வு அறிஞராவார். சிகாகோ இல்லினாய்ஸ் பல்கலைக்கழகத்தில் ஆய்வாளராக 1986 ஆம் ஆண்டு முதல் 1988 ஆம் ஆண்டு வரை இருந்தார். 2008 -2014 ஆம் ஆண்டில் இவர் அமெரிக்க கணிதவியல் சங்கத்தின் உறுப்பினர் ஆவார்.
# மார்க் எட்வர்ட் குல்லர்

## குறிப்பிட்ட வெளியீடுகள்

- Culler, Marc; Shalen, Peter B.; *Varieties of group representations and splittings of 3-manifolds.* Annals of Mathematics. (2) 117 (1983), no. 1, 109–146.
- Culler, Marc; Gordon, C. McA.; Luecke, J.; Shalen, Peter B. *Dehn surgery on knots.* Annals of Mathematics (2) 125 (1987), no. 2, 237–300.
- Marc Culler and Karen Vogtmann; *A group-theoretic criterion for property* A. Proc. Amer. Math. Soc., 124(3):677—683, 1996.
# தமயந்தி (கவிஞர்)

**தமயந்தி** (*Dhamayanthi*) தமிழ் புனைகதை எழுத்தாளரும், கவிஞரும், பாடலாசிரியரும் திரைப்பட இயக்குநரும் ஆவார்.  
திருநெல்வேலியில் உள்ள சாரா டக்கர் கல்லூரியில் ஆங்கிலத்தில் இளங்கலைப் பட்டமும், திருநெல்வேலி செயின்ட் ஜான்ஸில் ஆங்கிலத்தில் முதுகலைப் பட்டமும் பெற்றார். இவரது முதல் இரண்டு சிறுகதைகள் அந்நேரத்தில் வெளியிடப்பட்டு இரண்டிற்கும் ரொக்கப் பரிசுகளை வென்றார். இவரது அடுத்தடுத்த சிறுகதைகள் கவனத்தைப் பெற்று ஒரு தொகுப்பு வெளிவந்தது. இவரது புனைகதை அதிக கவனத்தையும் ஆர்வத்தையும் உருவாக்கினாலும், இவர் தொடர்ந்து கவிதை எழுதினார். திரைப்படத்துறையில் எழுத்தாளராகப் பணியாற்றுவதற்காக சென்னைக்குச் செல்வதற்கு முன்பு திருநெல்வேலியில் வானொலி அறிவிப்பாளராகவும், நிகழ்ச்சி தயாரிப்பாளராகவும் பணியாற்றினார். இவர் தமிழ்த் திரையுலகில் ஒரு பாடலாசிரியராகப் பல பாடல்களை எழுதியுள்ளார். இவரது முதற்பாடல் "விழித்திரு" படத்தில் இருந்து வந்தது.
# தமயந்தி (கவிஞர்)

## தொழில்

இவர் தீவிர ஆழமான பிரபலக் கதைகளை எழுதுகிறார். பாலின சமத்துவமின்மையும், சமூக-அரசியல் பிரச்சினைகளையும் மனித மனதின் கணிக்க முடியாத தன்மையை வெளிப்படுத்தும் ஒரு கதையை விவரிக்கும் இவரது நோக்கத்துடன் தனது ஆழ்ந்த அக்கறையை சமநிலைப்படுத்துகிறார். இவர் பாரத் பாலாவுக்கு ஒரு திரைக்கதையை எழுதினார், மேலும் குட்டி ரேவதி இயக்கிய மற்றொரு திரைப்படத்திற்கும் திரைக்கதை எழுதினார். *தடயம்* என்பது *ஆனந்த விகடனில்* வெளியான இவரது சிறுகதையை அடிப்படையாகக் கொண்டது. அனல் மின் நிலையம் - அதன் கழிவுகளால் ஏற்படும் சுற்றுச்சூழல் சீர்கேடு பற்றிய இவரது சிறுகதை குறும்படமாக எடுக்கப்பட்டது.
# தமயந்தி (கவிஞர்)

## தேர்ந்தெடுக்கப்பட்ட படைப்புகள்

; தமிழ்ப் புத்தகங்கள்  
- கொன்றோம் அரசியை (சிறுகதை) - பனிக்குடம் பதிப்பகம்
- இந்த நதி நனைவதற்கல்ல (கட்டுரை) - பிரக்ஞை
- ஒரு வண்ணத்துப் பூச்சியும் சில மார்புகளும் (சிறுகதை) - கருப்புப் பிரதிகள்
- அக்கக்கா குருவிகள் (சிறுகதை) - போதி
- சாம்பல் கிண்ணம் (சிறுகதை)- போதி
- வாக்குமூலம் (சிறுகதை) - போதி
- நிழலிரவு (சிறுகதை) - காவ்யா பதிப்பகம்
- முற்பகல் ராஜ்ஜியம் (சிறுகதை) - கவிதா பதிப்பகம்
- என் பாதங்களில் படரும் கடல் (கவிதை) - திஸ்கவரி புக் பேலஸ்
- தமயந்தியின் சிறுகதைகள் - சுப்ரஜா முயற்சித்ரீதரனின் பதிப்பகம்
- மனம் என்னும் மாய கண்ணாடி - மின்னம்பலம்
- முட்களின் மேல் சில பட்டாம்பூச்சிகள் - பேட்டிகள் மின்னம்பலம்
- வல்லமை தாராயோ - மின்னம்பலம் கட்டுரைகள்  
; தமிழ்ப் பாடல்கள்  
- விழித்திரு (திரைப்படம்) - வெள்ளை இரவே (பாடல்) - பாடியவர்கள்: ஜி.வி.பிரகாஷ் குமார், என்.எஸ்.கே.ரம்யா
- கரிச்சான் குருவி (திரைப்படம்) - நான் சாமி புள்ள (பாடல்)
# தமயந்தி (கவிஞர்)

## விருதுகள்

பெண்களுக்காக இவர் ஆற்றிய பங்களிப்பிற்காக *தி இந்து* (தமிழ்) பாரதி விருது இவருக்கு வழங்கப்பட்டது.
# விக்கிப்பீடியா:Statistics/November 2023

| Date | Pages | Articles | Edits | Users | Files | Activeusers | Deletes | } |
| --- | --- | --- | --- | --- | --- | --- | --- | --- |
# மேகபதி கௌதம் ரெட்டி

**மேகபதி கௌதம் ரெட்டி** (*Mekapati Goutham Reddy*) (2 நவம்பர் 1971 - 21 பிப்ரவரி 2022) ஒரு இந்திய தொழிலதிபரும், ஆந்திரப் பிரதேச மாநிலத்தைச் சேர்ந்த அரசியல்வாதியும் ஆவார். ஆந்திரப் பிரதேச அரசில் தொழில்கள், வர்த்தகம் மற்றும் தகவல் தொழில்நுட்பத் துறை அமைச்சராக இருந்தார். இரண்டு முறை சட்டப் பேரவை உறுப்பினராகத் தேர்தெடுக்கப்பட்டார். ஒய். எஸ். ஆர். காங்கிரஸ் கட்சி சார்பாக 2014 முதல் 2022 இல் தான் இறக்கும் வரை ஆந்திரப் பிரதேச சட்டப் பேரவையில் ஆத்மகூர் சட்டப் பேரவைத் தொகுதியை பிரதிநிதித்துவப்படுத்தும் சட்டமன்ற உறுப்பினராக பணியாற்றினார்.  
ஒரு அமைச்சராக, தொழில்துறை மற்றும் தகவல் தொழில்நுட்பத் துறைகளில் புதிய கொள்கைகளை வகுப்பதில் முயற்சிகளை மேற்கொண்டார். தகவல் தொழில்நுட்பம் ஆந்திரப் பிரதேசத்தை டிரில்லியன் டாலர் பொருளாதாரமாக மாற்றும் காரணியாக கருதினார். மாநிலத்திற்கு முதலீடுகளை ஈர்ப்பதற்காக பிப்ரவரி 2022 இல் துபாய் எக்ஸ்போ 2020 க்கு இவர் ஒரு பிரதிநிதி குழுவை வழிநடத்தினார்.
# மேகபதி கௌதம் ரெட்டி

## சொந்த வாழ்க்கை

மேகபதி கவுதம் ரெட்டி, 1971 ஆம் ஆண்டு நவம்பர் 2 ஆம் தேதி மேகபதி இராஜ்மோகன் ரெட்டி மற்றும் மணி மஞ்சரிக்கு மகனாகப் பிறந்தார். இவர் நெல்லூர் மாவட்டத்திலுள்ள பிராமணப்பள்ளி கிராமத்தைச் சேர்ந்தவர். இவருக்கு பிருத்வி குமார் ரெட்டி மற்றும் விக்ரம் ரெட்டி என்ற இரு சகோதரர்கள் இருந்தனர். இவரது தந்தை இராஜ்மோகன் ரெட்டி, நெல்லூர் மக்களவைத் தொகுதியின் முன்னாள் நாடாளுமன்ற உறுப்பினராக இருந்தார். இவரது தந்தைவழி மாமா மேகபதி சந்திரசேகர் ரெட்டியும் ஒரு அரசியல்வாதியாவார். ஐக்கிய இராச்சியத்தின் மான்செஸ்டர் பல்கலைக்கழகத்தில் 1994 மற்றும் 1997 ஆம் ஆண்டுகளில் ஆடை மற்றும் துணித் துறையில் முதுகலைப் பட்டம் பெற்றார். இவர் சிறீகீர்த்தி என்பவரை மணந்தார். தம்பதியருக்கு ஒரு மகனும் ஒரு மகளும் என இரண்டு குழந்தைகள் உள்ளனர்.
# மேகபதி கௌதம் ரெட்டி

## அரசியல் வாழ்க்கை

ரெட்டி 2014 ஆம் ஆண்டு ஒய். எஸ். ஆர். காங்கிரஸ் கட்சி சார்பில் ஆத்மகூர் தொகுதியில் போட்டியிட்டு தனது அரசியல் வாழ்க்கையை தொடங்கினார். 2014 தேர்தலில் இந்திய தேசிய காங்கிரசின் தற்போதைய அனம் ராமநாராயண ரெட்டிக்கு எதிராக வெற்றி பெற்றார். ஜூன் 2019 இல், இவர் மாநில அரசாங்கத்தின் அமைச்சரவையில் சேர்ந்தா. இவருக்கு தொழில்கள், வணிகம் மற்றும் தகவல் தொழில்நுட்பத் துறை வழங்கப்பட்டது.
# மேகபதி கௌதம் ரெட்டி

## இறப்பு

கௌதம் ரெட்டி, துபாய் எக்ஸ்போ 2020 நிகழ்ச்சியிலிருந்து திரும்பிய பிறகு, 2022 இல் 50 வயதில் திடீரென மாரடைப்பு காரணமாக இறந்தார். இது ஆந்திர பிரதேச அரசியல் மற்றும் அதன் தொழில்துறைக்கு குறிப்பிடத்தக்க இழப்பைக் குறிக்கிறது.
# சாம்பு லால் சக்மா

**சாம்பு லால் சக்மா** (*Sambhu Lal Chakma*) என்பவர் பாடகரும் திரிபுரா சட்டமன்ற உறுப்பினரும் ஆவார். இவர் சட்டமன்றத்தில் சாவாமானு சட்டமன்றத் தொகுதிக்கு 2018ஆம் ஆண்டு நடைபெற்ற நடைபெற்ற தேர்தலில் போட்டியிட்டு வெற்றி பெற்று சட்டமன்ற உறுப்பினராகச் செயல்பட்டார். சம்பு லால் சக்மா திரிபுரா மாநிலத்தில் பாஜக சார்பில் வெற்றிபெற்ற ஒரே சட்டமன்ற உறுப்பினர் ஆவார். இவர் மீண்டும் 2023ஆம் ஆண்டு நடைபெற்ற சட்டமன்ற பொதுத்தேர்தலில் இதே தொகுதியில் போட்டியிட்டு வெற்றி பெற்றார்.
# ச. அஸ்வினி தத்

**சலசானி அஸ்வினி தத்** (*Chalasani Aswani Dutt*) (அஸ்வினி தத் என்றும் உச்சரிக்கப்படுகிறது; பிறப்பு 15 செப்டம்பர் 1950) தெலுங்குத் திரைப்படங்களில் பணியாற்றியதற்காக அறியப்பட்ட ஒரு இந்திய திரைப்படத் தயாரிப்பாளர் ஆவார். இவர் 1974 இல் *வைஜெயந்தி மூவிஸ்* என்ற திரைப்படத் தயாரிப்பு நிறுவனத்தை நிறுவினார். இது தெலுங்குத் திரையுலகின் மிகப்பெரிய தயாரிப்பு நிறுவனங்களில் ஒன்றாகும். ஏறக்குறைய ஐந்து தசாப்தகால வாழ்க்கையில், இவர் 40 க்கும் மேற்பட்ட படங்களைத் தயாரித்துள்ளார். அவற்றில் பெரும்பாலானவை தெலுங்கிலும், சில பாலிவுட் மற்றும் தமிழ் மொழிகளிலும் தயாரிக்கப்பட்டன. ஆடம்பரமான தயாரிப்பு மதிப்புகளைக் கொண்ட பிரபலமான நடிகர்களைக் கொண்டு அதிகப் பொருட்செலவிலான படங்களைத் தயாரிப்பதில் பெயர் பெற்றவர்.
# ச. அஸ்வினி தத்

## ஆரம்ப மற்றும் தனிப்பட்ட வாழ்க்கை

சலசானி அஸ்வினி தத் ஆந்திரப் பிரதேசத்தின் விசயவாடாவில் ஒரு வசதியான குடும்பத்தில் பிறந்தார். இவரது தந்தை ஒரு ஒப்பந்ததாரராக இருந்தார். அவர் பல ஆண்டுகளாக மாநிலத்தில் *கலிங்கா பைப்ஸின்* ஒரே விநியோகஸ்தராக இருந்தார். இந்தியத் திரைக்கதை எழுத்தாளரும், இயக்குநரும், நடிகருமான சந்தியாலா, இவருக்கு இளமைக்காலம் முதலே நண்பராவார்.  
இவருக்கு பிரியங்கா தத், சொப்னா தத் மற்றும் சிரவந்தி தத் என மூன்று மகள்கள் உள்ளனர்.
# ச. அஸ்வினி தத்

## அரசியல் ஆர்வம்

2004 ஆம் ஆண்டு நடந்த இந்தியப் பொதுத் தேர்தலில் தெலுங்கு தேசம் கட்சி வேட்பாளராக விஜயவாடா மக்களவைத் தொகுதியிலும் போட்டியிட்டார்.
# மோகன் லால் சக்மா

**மோகன் லால் சக்மா** (*Mohan Lal Chakma*)(c. 1912 &ndash; 21 சூன் 2013) என்பவர் இந்திய அரசியல்வாதியும் திரிபுரா சட்டமன்ற முன்னாள் உறுப்பினரும் ஆவார். இவர் திரிபுராவில் 1978 முதல் 1983 வரை பெஞ்சார்தல் சட்டமன்றத் தொகுதியின் சட்டமன்ற உறுப்பினராகப் பணியாற்றினார். சக்மா தனது 101ஆவது வயதில் 21 சூன் 2013 அன்று காலமானார்.
# அருண் குமார் சக்மா

**அருண் குமார் சக்மா** (*Arun Kumar Chakma*) என்பவர் இந்திய அரசியல்வாதியும் திரிபுரா சட்டமன்ற மேனாள் உறுப்பினரும் ஆவார். திரிபுரா மாநிலத்திலுள்ள பெஞ்சேர்தல் கிராமத்தில் 1951 ஆம் ஆண்டு சனவரி மாதம் முதல் தேதியில் இவர் பிறந்தார். இவர் இந்தியப் பொதுவுடமைக் கட்சியின் (மார்க்சிஸ்ட்) உறுப்பினர் ஆவார். இவர் 2003 முதல் 2018 வரை பெஞ்சார்தல் சட்டமன்றத் தொகுதியிலிருந்து தொடர்ந்து மூன்று முறை திரிபுரா சட்டமன்ற உறுப்பினராக இருந்தார்.
# நாக் அஸ்வின்

**நாக் அஸ்வின் ரெட்டி** (*Nag Ashwin Reddy*) தெலுங்குத் திரைப்பட இயக்குநரும், தனது படைப்புகளுக்காக அறியப்பட்ட திரைக்கதை எழுத்தாளரும் ஆவார். இவர் 2015 ஆம் ஆண்டில் *எவடே சுப்ரமணியம்* என்ற திரைப்படத்தின் மூலம் இயக்குநராக அறிமுகமானார்.  
2018 ஆம் ஆண்டில், இவர், நடிகையர் திலகம் என்ற திரைப்படம் மூலம் திரையுலகில் இயக்குநராக அறிமுகமானார். இதில் கீர்த்தி சுரேஷ் நடிகை சாவித்திரியாக நடித்திருந்தார். இது 2019 இல், 66 வது தேசிய திரைப்பட விருதுகள். தெலுங்கில் சிறந்த திரைப்படம் உள்ளிட்ட பல பாராட்டுகளைப் பெற்றது. 66வது தென்னிந்திய பிலிம்பேர் விழாவில் நாக் அஸ்வின் சிறந்த தெலுங்கு இயக்குனருக்கான பிலிம்பேர் விருதைப் பெற்றார்.  
49வது இந்திய சர்வதேச திரைப்பட விழாவில் "நடிகையர் திலகம்" திரைப்படம் காட்சிப்படுத்தப்பட்டது, மேலும் 2018 ஆம் ஆண்டு மெல்போர்னில் நடந்த இந்திய திரைப்பட விழாவில் "சினிமாவில் சமத்துவம்" விருதையும் பெற்றுள்ளது.
# நாக் அஸ்வின்

## சொந்த வாழ்க்கை

டிசம்பர் 2015 இல், அஸ்வின் வைஜெயந்தி மூவிஸ் தயாரிப்பாளர் சி. அஸ்வனி தத்தின் இரண்டாவது மகளான பிரியங்கா தத்தை மணந்தார். தம்பதிக்கு ஒரு மகன் உள்ளார்.
# சமர் சௌத்ரி

**சமர் சௌத்ரி** (*Samar Chowdhury*)(1929/1930 &#x2013; 10 செப்டம்பர் 2001 புது தில்லி) என்பவர் இந்திய அரசியல்வாதியும் திரிபுராவின் திரிபுரா மேற்கு மக்களவைத் தொகுதியைப் பிரதிநிதித்துவப்படுத்திய இந்திய நாடாளுமன்ற மேனாள் உறுப்பினரும் ஆவார். இவர் செப்டம்பர் 10, 2001 அன்று தனது 71 அகவையில் காலமானார். இவர் 1972 முதல் 1998 வரை ஐந்து முறை திரிபுரா சட்டமன்ற உறுப்பினராகவும், 1986 முதல் 1988 வரை தொழில்கள், சுகாதாரம், தொழிலாளர் மற்றும் விலங்கு வள மேம்பாட்டு அமைச்சராகவும், 1993 முதல் 1998 வரை திரிபுரா அரசாங்கத்தில் உள்துறை மற்றும் வருவாய் அமைச்சராகவும் பதவி வகித்துள்ளார்.
# பிரியங்கா தத்

**பிரியங்கா தத் சலசானி** (*Priyanka Dutt Chalasani*) (பிறப்பு: டிசம்பர் 19, 1984) ஓர் இந்தியத்] தெலுங்குத் திரைப்படத் தயாரிப்பாளர் ஆவார். இவர் பிரபல இந்திய திரைப்பட தயாரிப்பாளரும் *வைஜெயந்தி மூவீஸின்* நிறுவனருமான ச. அஸ்வினி தத்தின் மகள் ஆவார். பிரியங்கா லாஸ் ஏஞ்சலஸின் கலிபோர்னியா பல்கலைக்கழகத்தில் திரைப்படத் தயாரிப்பைப் படித்தார்.  
புதிய அலை திரைப்படங்களை ஊக்குவிப்பதற்காக 2009 ஆம் ஆண்டில் பிரியங்கா தனது சொந்த தயாரிப்பு நிறுவனமான *திரீ ஏஞ்சல்ஸ் ஸ்டுடியோ*வை தொடங்கினார். நிறுவனம் மூலம் *பானம்* (2009) என்ற படத்தைத் தயாரித்தார். இது ஒரு நக்சலைட்டின் மகனான இந்தியக் காவல் பணி அதிகாரியின் கதையை ஆராய்கிறது. இந்தப் பிரச்சனையை கையாண்ட விதத்திற்காக இப்படம் விமர்சன ரீதியாக பாராட்டப்பட்டது. பிரியங்காவுக்கு, இத்திரைப்படம் 2009 இல் சிறந்த திரைப்படப் பிரிவில் நந்தி விருதை பெற்றுத் தந்தது. தனது தயாரிப்பு நிறுவனம் மூலம் இந்தியாவில் உள்ள முக்கிய பெரு நிறுவன வாடிக்கையாளர்களுக்காக படங்களையும் தயாரித்தார்.
# கருஞ்சிறகு மாங்குயில்

**கருஞ்சிறகு மாங்குயில்** (*Black-winged oriole*)(*ஓரியோலசு நைக்ரிபென்னீசு*) என்பது ஓரியோலிடே குடும்பத்தில் உள்ள ஒரு பறவை சிற்றினமாகும். இது சியரா லியோன் மற்றும் லைபீரியாவிலிருந்து தெற்கே தெற்கு சூடான், மேற்கு உகாண்டா, மத்திய காங்கோ மக்களாட்சிக் குடியரசு மற்றும் வடமேற்கு அங்கோலா வரை ஆப்பிரிக்காவில் காணப்படுகிறது.  
இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் மிதவெப்பமண்டல அல்லது வெப்பமண்டல சதுப்புநில காடுகள் ஆகும்.  
சில வகைப்பாட்டியலாளர் மலை மாங்குயிலினை கருஞ்சிறகு மாங்குயிலின் துணையினமாகக் கருதுகின்றனர்.
# முன்அச்சுப் படிவம்

கல்வி வெளியீட்டில் , முன் அச்சுப் படிவம் என்பது ஒரு அறிஞர் அல்லது அறிவியல் கட்டுரை அச்சுக்கு வருவதற்கு முந்தைய பதிப்பாகும். இது முறையான இணை மதிப்பாய்வு<nowiki/>க்கு முந்தைய அறிவியல் இதழில் வெளியிடப்படுவதற்கு . முன்னரோ அல்லது பின்னரோ இலவசமாக கிடைக்கும். தாள்பதிப்பாக முன்கூட்டிய அச்சு பெரும்பாலும் கிடைக்கக்கூடும்.
# சோகன் சிங் தண்டல்

**சோகன் சிங் தண்டல்** (*Sohan Singh Thandal*) இந்தியாவைச் சேர்ந்த ஓர் அரசியல்வாதியாவார். பஞ்சாப் மாநிலத்தில் ஓர் அரசாங்க அமைச்சராக பணிபுரிந்தார்.
# சோகன் சிங் தண்டல்

## தொகுதி

சோகன் சிங் தண்டல் பஞ்சாபின் சப்பேவால் சட்டமன்றத் தொகுதியைப் பிரதிநிதித்துவப்படுத்துகிறார்.
# சோகன் சிங் தண்டல்

## அரசியல் கட்சி

தண்டல் சிரோமணி அகாலிதளம் கட்சியின் உறுப்பினராவார். .
# சோகன் சிங் தண்டல்

## சர்ச்சை

குற்றவியல் முறைகேடு, ஊழல் மற்றும் வரம்பு மீறிய சொத்துக்கள் சேர்த்த வழக்கில் சோகன் சிங் தண்டல் தண்டிக்கப்பட்டார், ஆனால் பின்னர் உயர் நீதிமன்றத்தால் விடுவிக்கப்பட்டார்.
# சுவர்ணா ராம்

**சுவர்ணா ராம்** (*Swarna Ram*) இந்தியாவைச் சேர்ந்த ஓர் அரசியல்வாதியாவார். பஞ்சாப் மாநிலத்தைச் சேர்ந்த இவர் 2007 ஆம் ஆண்டு முதல் 2012 ஆம் ஆண்டு வரை பஞ்சாப் அரசாங்கத்தில் தொழில்நுட்பக் கல்வி, தொழில்துறை பயிற்சி மற்றும் சமூக பாதுகாப்பு அமைச்சராக இருந்தார். முன்னதாக 1997 ஆம் ஆண்டு சூன் மாதம் 18 ஆம் தேதி முதல் 1997 ஆம் ஆண்டு சூலை மாதம் 26 ஆம் தேதி வரை பஞ்சாப் சட்டமன்றத்தின் துணை சபாநாயகராகவும் இருந்தார். 20223 ஆம் ஆண்டு ஏப்ரல் மாதம் முதல் தேதியன்று சுவர்ணா ராம் இறந்தார்.
# சுவர்ணா ராம்

## தொகுதி

சுவர்ணா ராம் 1997 ஆம் ஆண்டு முதல் 2002 ஆம் ஆண்டு வரையிலும், 2007 ஆம் ஆண்டு முதல் 2012 ஆம் ஆண்டு வரை பக்வாரா சட்டமன்றத் தொகுதியை பிரதிநிதித்துவப்படுத்தினார்
# சுவர்ணா ராம்

## அரசியல் கட்சி

சுவர்ணா ராம் பாரதிய சனதா கட்சியின் உறுப்பினராக இருந்தார்.
# தேவினேனி வெங்கட ரமணா

**தேவினேனி வெங்கட ரமணா** (*Devineni Venkata Ramana*) (21 செப்டம்பர் 1960-3 ஜூன் 1999), பிரபலமாக **டிவிஆர்** என அறியப்பட்ட இவர் பல ஆண்டுகளாக செயல்பட்ட இந்திய அரசியல்வாதியாவார். 1996 முதல் 1999 வரை ஆந்திரப் பிரதேச அரசில் அமைச்சராக இருந்தார் இவர் இந்தியாவின் ஆந்திரப் பிரதேசத்தின் கிருஷ்ணா மாவட்டத்தில் உள்ள நந்திகாம சட்டமன்றத் தொகுதியை பிரதிநிதித்துவப்படுத்தினார்.
# தேவினேனி வெங்கட ரமணா

## ஆரம்ப வாழ்க்கை மற்றும் கல்வி

ரமணா இந்தியாவின் ஆந்திரப் பிரதேசத்தில் உள்ள கிருஷ்ணா மாவட்டத்தில் உள்ள காஞ்சிகச்சேர்லா எனும் ஊரில் பிறந்தார்.
# தேவினேனி வெங்கட ரமணா

## சொந்த வாழ்க்கை

தேவினேனி வெங்கட ரமணா, பிரணீதா என்பவரை மணந்தார். இவருக்கு பிறப்பால் அமெரிக்க குடியுரிமை பெற்ற சினிக்தா தேவினேனி மற்றும் பிரக்னா தேவினேனி என்ற இரு மகள்கள் உள்ளனர். இவரது சகோதரர் தேவினேனி உமா மகேசுவர ராவ் ஒரு மூத்த அரசியல்வாதியாவார். அவர் ஆந்திரப் பிரதேச நீர்ப்பாசன அமைச்சராகவும் பணியாற்றினார். மேலும் தெலுங்கு தேசம் கட்சியில் மூத்த அரசியல்வாதியாக இன்னும் தீவிரமாகப் பங்கேற்று வருகிறார்
# தேவினேனி உமா மகேசுவர ராவ்

**உமா** எனவும் அழைக்கப்படும் **தேவினேனி உமா மகேசுவர ராவ்** (*Devineni Uma Maheswara Rao*) ஆந்திரப் பிரதேச அரசியல்வாதி ஆவார். இவர் 1999, 2004, 2009 மற்றும் 2014 ஆகிய ஆண்டுகளில் ஆந்திரப் பிரதேச சட்டப் பேரவைக்குத் தேர்ந்தெடுக்கப்பட்டார். 1999 ஆம் ஆண்டு நந்திகாம தொகுதியிலிருந்தும் பின்னர் 2009, 2014 ஆம் ஆண்டுகளில் மைலாவரம் தொகுதியிலிருந்தும் தேர்ந்தெடுக்கப்பட்டார். இவர் கிருஷ்ணா மாவட்ட தெலுங்கு தேசம் கட்சியின் தலைவராக உள்ளார். ஆந்திரப் பிரதேச சட்டப் பேரவையில் தனது வெளிப்படையான உரைகளுக்காகவும், விவசாயிகளுக்கு ஆதரவாக பல போராட்டங்களை முன்னெடுத்ததற்காகவும் அறியப்பட்டவர்.
# இராணா இந்தர் பிரதாப் சிங்

**இராணா இந்தர் பிரதாப் சிங்** (*Rana Inder Pratap Singh*) இந்தியாவைச் சேர்ந்த ஓர் அரசியல்வாதியாவார். இந்திய பஞ்சாபைச் சேர்ந்த இவர் 2022 ஆம் ஆண்டு நடைபெற்ற பஞ்சாப் சட்டமன்றத் தேர்தலில் போட்டியிட்டு 16 ஆவது பஞ்சாப் சட்டமன்றத்திற்கு தேர்ந்தெடுக்கப்பட்டார்.
# இராணா இந்தர் பிரதாப் சிங்

## அரசியல்

2022 ஆம் ஆண்டு நடைபெற்ற பஞ்சாப் சட்டப் பேரவைத் தேர்தலில் ஆம் ஆத்மி கட்சி 117 இடங்களில் 92 இடங்களில் வெற்றி பெற்று 79% வலுவான பெரும்பான்மையைப் பெற்றது இராணா இந்தர் பிரதாப் சிங் 2022 ஆம் ஆண்டில் ஒரு சட்டமன்ற உறுப்பினராகத் தேர்ந்தெடுக்கப்பட்டார். நாடாளுமன்ற உறுப்பினராக இருந்த பகவந்த் மான் 2022 ஆம் ஆண்டு மார்ச்சு மாதம் 16 ஆம் தேதி முதலமைச்சராக பதவியேற்றார்.
# இராணா இந்தர் பிரதாப் சிங்

## தனிப்பட்ட வாழ்க்கை

இராணா இந்தர் பிரதாப் சிங்கின் தந்தை இராணா குர்சித்து சிங் முன்னாள் அமைச்சராவார்.
# அகச்செங்கதிர்மானி-2

அகச் செங்கதிர்மானி-2 (**SIR-2)** எனும் கருவி இந்தியச் சந்திரயான் 1 செயற்கைக்கோளில் பயன்படுத்த தேர்வு செய்த உயர்செறி ஒற்றைக் கீற்று அகச்சிவப்புக் கதிரணுக்க, கதிர்நிரல்மானியின் மீள்வடிவமைப்பாகும். இது ஐரோப்பிய விண்வெளி முகமையின் திட்டமாகும். இது போலந்து அரிவியல் கல்விக்கழகமும் பெர்கென் பலகலைக்கழகமும் இணைந்து வடிவமைத்து மாக்சு பிளாங்கு சூரியக் குடும்ப ஆய்வு நிறுவனம், உருவாக்கிய கருவியாகும்.
# அகச்செங்கதிர்மானி-2

## திட்டம்

கருவியின் நோக்கம் நிலா மேற்பரப்பை அகச்சிவப்பு நிறமாலையில் 0.9 - 2.4 μm இலிருந்து முன்னோடியில்லாத வகையில் 6 nm தீர்மானத்துடன் வரைபடம் ஆக்குவதாகும். &nbsp;இதன் நோக்கம் நிலாக் கனிம உட்கூறு பற்றிய தகவல்களைப் பெறுவதாகும் , இது பல வினாக்களைப் பற்றிய நுண்ணறிவைப் பெற உதவும்.  
- சந்திரனின் கோளளாவிய சமச்சீரற்ற தன்மைக்கு என்ன காரணம் , இது தொலைதூரத்தில் ஒரு தடிமனான மேலோடு மற்றும் அருகிலுள்ள பக்கத்திற்கான சிறப்பியல்பு கொண்ட மேர் கட்டமைப்புகள் இல்லை
- சந்திரனின் ஆரம்ப வெப்ப பரிணாமம் என்ன ?
- சந்திர மேற்பரப்பின் செங்குத்து மற்றும் பக்கவாட்டு அமைப்பு என்ன , அது எவ்வாறு உருவானது
- சந்திர கவசத்தின் அமைப்பு மற்றும் அமைப்பு என்ன ?
- சந்திரன் ஏன் மற்ற கிரகங்களிலிருந்து வேறுபடுகிறது மற்றும் மேற்பரப்பு செயல்முறைகள் - வெப்ப பரிமாற்றம் மற்றும் புவியியல் பரிணாமம் ஆகியவற்றின் அடிப்படையில் கிரகங்கள் எவ்வாறு செயல்படுகின்றன
- அப்பல்லோ புவி இயற்பியல் அளவீடுகள் நிலாவுக்கான முழு உருவகமா அல்லது அவை அப்பல்லோ தரையிறங்கும் களங்களைச் சுற்றியுள்ள சிறிய பகுதிகளுக்கு மட்டுமே செல்லுபடியாகுமா?  
இந்த கருவி சுமார்ட்டு - 1 தொழில்நுட்ப செயற்கைக்கோளில் பறக்கவிடப்பட்ட அகச் செங்கதிர்மானி(SIRR) கருவியின் மறுவடிவமைப்பு செய்யப்பட்ட பதிப்பாகும். அகச் செங்கதிர்மானி(SIRR) கருவியும் அதே பணியை மேற்கொண்டது , ஆனால் நிலா ஒளி, இருண்ட பக்கத்திலிருந்து வெப்பப் பாய்வில் உள்ள வெப்பநிலை வேறுபாடுகளால் ஏற்படும் இருண்ட மின்னோட்டத்தால் தூண்டப்பட்ட இரைச்சல் சிக்கல் ஏற்பட்டது. அகச் செங்கதிர்மானி- 2 முதனமையாக உட்பொதிக்கப்பட்ட வெப்பமின் குளிர்த்தி, இலக்கவியல் கட்டுபடுத்தி கொண்ட காணியைப் பயன்படுத்தி அதன் வெப்பநிலையை நிலையானதாக வைத்திருக்க முயற்சிக்கும். இது இருண்ட மின்னோட்ட இரைச்சலை நிலைநிறுத்தும். இது கிட்டத்தட்ட நிலையான அளவைக் கொண்டிருப்பதால் இரைச்சலை நீக்குவதை எளிதாக்கும்.
# அகச்செங்கதிர்மானி-2

## மின்னனியல்

அகச் செங்கதிர்மானி-2 (SIR - 2) இன் கட்டுப்பாட்டு அலகு ஒரு ஒற்றைச் சில்லு அமைப்புசார் வடிவமைப்பை அடிப்படையாகக் கொண்டது , இது அலகின் அளவையும் மின் நுகர்வையும் குறைக்கிறது. ஒரு மைலியோன் கூறு கதிர்வீச்சு கடினப்படுத்தப்பட்ட RTAX2000S முடுக்கி FPGA ஆகும். இது ஒரு LEON (LEON3FT) SPARC இணக்கமான CPU தகவல்தொடர்பு இடைமுகமும் அறிவுசார் சொத்து அகடுகளும் எஞ்சிய கருவிப்பயன் இடைமுகங்களும் கொண்டுள்ளது.
# அரவிந்த தாலி

**அரபிந்த தாலி** (*Arabinda Dhali*) இந்தியாவைச் சேர்ந்த ஓர் அரசியல்வாதியாவார். பிச்சூ சனதா தளம் கட்சியில் உறுப்பினராக இருந்தார். அரபிந்த தாலி ஒடிசா சட்டமன்றத்தில் ஆறாவது முறையாக சட்டமன்ற உறுப்பினராக உள்ளார் 1992 ஆம் ஆண்டு முதல் 2000 ஆம் ஆண்டு வரை மல்காங்கிரியை பிரதிநிதித்துவப்படுத்தினார் 2009 ஆம் ஆண்டு முதல் 2014 ஆம் ஆண்டு வரை செயதேவ் சட்டமன்றத் தொகுதியை பிரதிநிதித்துவப்படுத்தினார். பிச்சூ சனதாதளம்-பாரதிய சனதா கட்சி கூட்டணியில் முன்னாள் போக்குவரத்து மற்றும் மாநகராட்சி அமைச்சராக இருந்தவர். 2006 ஆம் ஆண்டு ஏப்ரல் 30 ஆம் தேதி பாரதிய சனசக்தி கட்சியில் சேருவதற்காக ஒடிசாவின் பாரதிய சனதா கட்சியிலிருந்து விலகினார். ஒடிசா சட்டப் பேரவையின் முன்னாள் துணை சபாநாயகர் ராம சந்திர பாண்டாவுடன் பாரதிய சனசக்தி கட்சியில் இணைந்தார்.. 2008 ஆம் ஆண்டு மார்ச்சு மாதம் 24 ஆம் தேதியன்று இவர் சமாச்வாடி கட்சியில் சேர்ந்தார். பின்னர், பிச்சூ சனதா தளம் கட்சியில் இணைந்தார்.